หุ้นสหรัฐฯปิดบวก
หุ้นสหรัฐฯ ปิดในแดนบวกดาวโจนส์ เพิ่มขึ้น 109.93 จุดขณะที่ราคาน้ำมันปิดผสมผสานโดยนิวยอร์กขยับขึ้นเล็กน้อย
22 มิ.ย. 2554

หุ้นสหรัฐฯ ปิดในแดนบวกดาวโจนส์ เพิ่มขึ้น 109.93 จุดขณะที่ราคาน้ำมันปิดผสมผสานโดยนิวยอร์กขยับขึ้นเล็กน้อย
ตลาดหุ้นสหรัฐฯวานนี้(21มิ.ย.) ปิดในแดนบวก ด้วยความคาดหวังว่ารัฐบาลกรีซจะได้รับคะแนนเสียงลงมติไว้วางใจ อันเป็นก้าวย่างแรกสำหรับฟันฝ่าวิกฤตหนี้ของประเทศและก่อเสถียรภาพทางการเงินในยุโรป        ดัชนีหุ้นดาวโจนส์ เพิ่มขึ้น 109.93 จุด (0.91 เปอร์เซ็นต์) ปิดที่ 12,190.31 จุด แนสแดค เพิ่มขึ้น 57.60 จุด (2.19 เปอร์เซ็นต์) ปิดที่ 2,687.26 จุด เอสแอนด์พี เพิ่มขึ้น 17.15 จุด (1.34 เปอร์เซ็นต์) ปิดที่ 1,295.51 จุด  ขณะที่ราคาน้ำมันปิดผสมผสานโดยนิวยอร์กขยับขึ้นเล็กน้อย ส่วนลอนดอนดิ่งลงจากความวิตกต่อวิกฤตหนี้กรีซ  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกรกฎาคม เพิ่มขึ้น 14 เซนต์ ปิดที่ 93.40 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนสิงหาคม ลดลง 74 เซนต์ ปิดที่ 110,95 ดอลลาร์ต่อบาร์เรล